Diari Oficial de la Generalitat Valenciana


Sumari del DOGV 4484, del 22-04-2003 (2003/4140)

Informació pública de les alternatives tècniques del programa d'actuació integrada de les unitats d'actuació número 1, 2, 3 i 4 del Pla General de la Vall d'Ebo.
-----------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4140


Organisme emissor
:   Ajuntament de la Vall d'Ebo

Tipus de document
:   Anunci

Informació pública de les alternatives tècniques del programa d'actuació integrada de les unitats d'actuació número 1, 2, 3 i 4 del Pla General de la Vall d'Ebo. [2003/4140]
  
Per Decret de l'Alcaldia, amb data 24 de març de 2003, s'ha resolt:
  
Primer. Sotmetre a informació pública per un termini de 20 dies, comptats des de la publicació de l'edicte en el Diari Oficial de la Generalitat Valenciana, els programes d'actuació integrada de les unitats d'actuació integrada de les unitats d'actuació número 1, 2, 3 i 4 del Pla General de la Vall d'Ebo, d'iniciativa municipal, integrat per la següent documentació:
  
- Resguard de sol·licitud de la cèdula d'urbanització.
  
- Avantprojecte d'urbanització.
  
- Projecte de reparcel·lació.
  
Durant el termini de 20 dies, comptats des de l'endemà a la publicació de l'edicte en el Diari Oficial de la Generalitat Valenciana, qualsevol interessat podrà consultar les referides alternatives tècniques en l'ajuntament.
  
Segon. Sol·licitar del Registre de la Propietat, el preceptiu certificat registral de domini i càrregues dels titulars afectats pels procediments reparcel·latoris, en virtud del què establix l'article 69.1 de la Llei Reguladora de l'Activitat Urbanística.
  
Tercer. Remetre avís amb el contingut del present acord, i abans de la publicació de l'edicte, al domicili fiscal dels que consten al Cadastre com a titulars de drets afectats per l'actuació proposada, així com notificar als propietaris interessats en l'expedient de referència.
  
Quart. La informació pública s'anunciarà per mitjà d'edicte publicat en un periòdic de la Comunitat Valenciana i posteriorment o simultània en el Diari Oficial de la Generalitat Valenciana, podent-se presentar al·legacions i alternatives tècniques durant el termini de 20 dies hàbils a les alternatives tècniques dels programes que comprenen cada un dels corresponents projectes, comptats a partir del dia següent a la publicació d'este anunci en el Diari Oficial de la Generalitat Valenciana, de conformitat amb el que disposen els articles 44 i següents de la LRAU.
  
Quint. Així mateix, durant els cinc dies següents al venciment del termini de presentació d'alternatives tècniques en competència, els interessats podran presentar les proposicions juridicoeconòmiques que tinguen per convenient en el Registre General d'este ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc en el Saló de Plens de la Casa Consistorial, a les 12.00 hores de la següent data hàbil a la conclusió del termini per a presentar-les. Si fora dissabte, l'acte es posposarà al següent dia hàbil. Durant els deu dies següents al d'obertura de pliques podran ser objecte de consulta i al·legacions totes les actuacions de l'expedient.
  
Estos terminis quedaran prorrogats, per 20 dies addicionals, si durant els deu primers d'informació pública alguna persona es compromet a presentar una alternativa tècnica substancialment distinta a la inicial i presenta caució d'això en la quantia que reglamentàriament es determine. La pròrroga es farà constar en l'expedient, s'anunciarà en el tauler d'anuncis de l'ajuntament i es comunicarà als qui, per desconeixer-la, presenten pliques prematurament.
  
El que es fa públic per a general coneixement, de conformitat amb el que disposa l'article 46 de la Llei Reguladora de l'Activitat Urbanística.